आतंकवादी बनने वालों में सबसे ज्यादा तादाद दक्षिण कश्मीर के पुलवामा और शोपियां के युवाओं की है, जहां से 20-20 युवकों ने ये रास्ता पकड़ा। मंगलवार को शोपियां में एक मुठभेड़ में दो आतंकवादी मारे गए। दोनों ही स्थानीय थे और केवल दो महीने पहले हिज़बुल मुजाहिदीन में भर्ती हुए थे। इनमें से एक आतंकवादी के सुरक्षा बलों के फंदे में फंसने की ख़बर मिलने के बाद उसके पिता को दिल का दौरा पड़ा और उनकी भी मौत हो गई।